CELEX: 32013D0090
Language: sl
Date: 2013-02-18 00:00:00
Title: 2013/90/EU: Izvedbeni sklep Komisije z dne 18. februarja 2013 o odobritvi načrta za izkoreninjenje klasične prašičje kuge pri divjih prašičih in o cepljenju takih prašičev v izrednih razmerah na nekaterih območjih Latvije (notificirano pod dokumentarno številko C(2013) 720)

20.2.2013   
            
            
               SL
            
            
               Uradni list Evropske unije
            
            
               L 47/70
            
         IZVEDBENI SKLEP KOMISIJE
   z dne 18. februarja 2013
   o odobritvi načrta za izkoreninjenje klasične prašičje kuge pri divjih prašičih in o cepljenju takih prašičev v izrednih razmerah na nekaterih območjih Latvije
   (notificirano pod dokumentarno številko C(2013) 720)
   (Besedilo v latvijskem jeziku je edino verodostojno)
   (2013/90/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1), zlasti drugega pododstavka člena 16(1) in četrtega pododstavka člena 20(2) Direktive,
   ob upoštevanju naslednjega:
   
               (1)
            
            
               Direktiva 2001/89/ES je uvedla minimalne ukrepe Unije za nadzor nad klasično prašičjo kugo, vključno s tistimi, ki se uporabljajo v primeru potrditve prisotnosti klasične prašičje kuge pri divjih prašičih.
            
         
               (2)
            
            
               Latvija je novembra 2012 potrdila prisotnost klasične prašičje kuge pri divjih prašičih v vzhodnem delu njenega ozemlja ob meji z Rusijo in Belorusijo.
            
         
               (3)
            
            
               Po primerih pri divjih prašičih so bili novembra 2012 potrjeni izbruhi klasične prašičje kuge na gospodarstvih z dvoriščno rejo prašičev na istem območju.
            
         
               (4)
            
            
               Latvija sprejela ukrepe za nadzor bolezni, kot so določeni v Direktivi 2001/89/ES in ki so povzročili izkoreninjenje bolezni z navedenih gospodarstev s prašiči.
            
         
               (5)
            
            
               Latvija je 15. januarja 2013 zaradi epidemioloških razmer Komisiji v skladu z Direktivo 2001/89/ES predložila načrt za izkoreninjenje klasične prašičje kuge na zadevnem območju navedene države članice. Ker Latvija načrtuje tudi uvedbo cepljenja divjih prašičev, je hkrati Komisiji v odobritev predložila tudi načrt cepljenja.
            
         
               (6)
            
            
               Navedena načrta, ki ju je predložila Latvija, je Komisija pregledala in ugotovila, da sta v skladu z Direktivo 2001/89/ES.
            
         
               (7)
            
            
               Zaradi preglednosti je primerno, da se v tem sklepu navedejo geografska območja Latvije, kjer je treba izvajati načrt za izkoreninjenje in nujno cepljenje.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Načrt, ki ga je Latvija predložila 15. januarja 2013 za izkoreninjenje klasične prašičje kuge na območjih iz dela 1 Priloge, se odobri.
   Člen 2
   Načrt, ki ga je Latvija predložila 15. januarja 2013 za nujno cepljenje divjih prašičev na območjih iz dela 2 Priloge, se odobri.
   Člen 3
   Latvija sprejme zakone in druge predpise, potrebne za izvajanje načrta iz členov 1 in 2.
   Člen 4
   Ta sklep je naslovljen na Republiko Latvijo.
   
      V Bruslju, 18. februarja 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 316, 1.12.2001, str. 5.
   
      PRILOGA
      DEL 1
      
         Območja, zajeta v načrt izkoreninjenja
      
      V okrožju Alūksne okraja Pededze in Liepna. V okrožju Rēzekne okraji Puša, Mākoņkalna in Kaunata. V okrožju Daugavpils okraji Dubna, Višķi, Ambeļi, Biķernieki, Maļinova, Naujene, Tabore, Vecsaliena, Saliena, Skrudaliena, Demene in Laucesa. V okrožju Balvi okraji Vīksna, Kubuļi, Balvi, Bērzkalne, Lazduleja, Briežuciems, Vectilža, Tilža, Krišjāņi in Bērzpils. V okrožju Rugāji okraja Rugāji in Lazdukalna. V okrožju Viļaka okraji Žīguri, Vecumi, Kuprava, Susāji, Medņeva in Šķilbēni. V okrožju Baltinava okraj Baltinava. V okrožju Kārsava okraji Salnava, Malnava, Goliševa, Mērdzene in Mežvidi. V okrožju Cibla okraji Pušmucova, Līdumnieki, Cibla, Zvirgzdene in Blonti. V okrožju Ludza okraji Ņukši, Briģi, Isnauda, Nirza, Pilda, Rundēni in Istra. V okrožju Zilupe okraji Zaļesje, Lauderi in Pasiene. V okrožju Dagda okraji Andzeļi, Ezernieki, Šķaune, Svariņi, Bērziņi, Ķepova, Asūne, Dagda, Konstantinova in Andrupene. V okrožju Aglona okraji Kastuļina, Grāveri, Šķeltova in Aglona. V okrožju Krāslava okraji Auleja, Kombuļi, Skaista, Robežnieki, Indra, Piedruja, Kalnieši, Krāslava, Kaplava, Ūdrīši in Izvalta.
      DEL 2
      
         Območja, zajeta v načrt nujnega cepljenja
      
      V okrožju Alūksne okraja Pededze in Liepna. V okrožju Rēzekne okraji Puša, Mākoņkalna in Kaunata. V okrožju Daugavpils okraji Dubna, Višķi, Ambeļi, Biķernieki, Maļinova, Naujene, Tabore, Vecsaliena, Saliena, Skrudaliena, Demene in Laucesa. V okrožju Balvi okraji Vīksna, Kubuļi, Balvi, Bērzkalne, Lazduleja, Briežuciems, Vectilža, Tilža, Krišjāņi in Bērzpils. V okrožju Rugāji okraja Rugāji in Lazdukalna. V okrožju Viļaka okraji Žīguri, Vecumi, Kuprava, Susāji, Medņeva in Šķilbēni. V okrožju Baltinava okraj Baltinava. V okrožju Kārsava okraji Salnava, Malnava, Goliševa, Mērdzene in Mežvidi. V okrožju Cibla okraji Pušmucova, Līdumnieki, Cibla, Zvirgzdene in Blonti. V okrožju Ludza okraji Ņukši, Briģi, Isnauda, Nirza, Pilda, Rundēni in Istra. V okrožju Zilupe okraji Zaļesje, Lauderi in Pasiene. V okrožju Dagda okraji Andzeļi, Ezernieki, Šķaune, Svariņi, Bērziņi, Ķepova, Asūne, Dagda, Konstantinova in Andrupene. V okrožju Aglona okraji Kastuļina, Grāveri, Šķeltova in Aglona. V okrožju Krāslava okraji Auleja, Kombuļi, Skaista, Robežnieki, Indra, Piedruja, Kalnieši, Krāslava, Kaplava, Ūdrīši in Izvalta.